Jernbaneselskapet var fra starten et britisk/norsk konsortium, der britiske og norske aksjonærer skjøt inn halvparten av anleggsomkostningene på 450 000 £. Banen hadde derfor et engelsk navn også: . Selskapets aksjer ble lagt ut til tegning 9. september 1850, 17. desember samme år ble kontrakten med de britiske entreprenørene undertegnet, disse ble betalt med prioriterte aksjer som kunne innløses hos den norske staten til pari kurs etter 100 år. Selskapets direksjon hadde seks medlemmer – tre var utnevnt av staten, og tre ble valgt av eierne av de prioriterte aksjene.